 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኣብ ትግራይ ከተማ ዓድዋ ስዋ ፆሚቑ ዝናበር ገብረመድህን ትኩእ 5 ሕዳር 2018 ኣብዛ መሬት ዝበቁል ፍጥረት ሰብ ኣዳም መምህሩ ገይሩ ንምንባር ውሕጅ ራሃፁ ክዘቁቕ ይግደድ ትሻዓተ ፀገማት ጠጕጐም ወቕቲ እናፈለዩ እንትመፅእዎ ክሳብ እቲ ኣስኪኡ ዝኣትዎ ዓብዪ ሞት ደበኽ ዝብል ኢዱ ኣይህብን ብፍላይ ገሊኡ ኩልሳስ ፀገም ኣብ ሃናቱ ክኹመር ዝተኣዘዘሉ ይመስል ነቲ ሓደ ቅሚጦ ፀገም ጐኒኹ እንተራገፈ ናዕርታት ፀገምን መከራን እናተባረዩ ኣብ ጥራሕ እግሩ ቀሪም ክረግፅን ናብራ ከብዲ እግሩ ደም ቲፍ ቲፍ ክሳብ ዝብል ይሓስይዎ ገብረመድህን ትኩእ ዝተብሃለ ወዲ ኣዳም ኣብ ዓድዋ ገድባ ኣብ ዝበሃል ስፍራ ተወሊዱ ከምቲ ኣብ ገለ ሰባት ዘጓንፍ ገና ወዲ 10 ዓመት እንተሎ ወለዱ ተማሪሖም ናብ ዓዲ ሞት ገይሾም ዘኽቲሙ ዘዕብዮ ስኢኑ ቁሊሕ ምሊሕ እንትብል ኣብ ከተማ ዓድዋ ትነብር ኣሞኡ ተቒቢለን ኣዕበየኦ ኣሞኡ ስዋ ይፆምቃ ስለዝነበራ ምእዙዝ ኰይኑ እናተለኣኸን ዓብዩ ካልእስ ይትረፍ በርሚል ስዋ ምርካብ ስኢኑ ኣብ ኩርሲ ደይቡ ተመጣጢሩ ኣርኪቡ እናሰረሐ ንኣሞኡ ይሕግዝ ነበረ ንኣሞይ ማይ እናሓወርኩ ስዋ እናፀሞቕኩላ ዓብየ ክንዲ ሰብ ኰይነ ይብል ሓረስታይ ንኽትኮንስ ዲግሪ ክትመሃሪ? ኣርዑተይ ፀይረ ገስጊሰ ናብ ግራተይ ድምጺ ኤርትራውያን ደቂ-ኣንስትዮ ኣብ ሰላማዊ ሰልፊ በርን ስዊዘርላንድ ገብረመድህን ዳግም ዕድል ኣይገበረን ኣሞኡ ሞይተን ኣብ ዕፅው ገዛ በይኑ ተረፉ ሕልምልም በለ ኰይኑ ግና ወላ ገደል ይሃሉ መድያይቦ ኣይሰኣንን ሳላ ካብ ኣሞኡ ምፅማቝ ስዋ ዝተምሃረ ሰሪሑ ምንባር ቀፀለ ብዙሓት ስራሕ ደቀንስትዮ እዩ ኢሎም ዝወራዘይሉ ምፅማቝ ስዋ ንገብረመድህን ክምት ኣየበሎን ሓዊ ኣጕዱ ተጐንቢሑ ኡፍፍ ኢሉ ዕንፀይቲ ኣሳዊሩ ዳጉሻ ጥሒኑን ለዊሱን ይምጥቕ መጉእን ወዲ መጉኡን ኣሳንዩ ጌይሾ ሓሚሺኹ ይወቅጥ ብርኩ ንባይታ ሂቡ ቡቑሊ ብመዲድ ይጥሕን መኹባዕቲ ሓፂቡ ስዋ ፆሚቑ ኣጋንእ ይሓትም ዓይኒ ደርሆ ዝመስል ስዋ ዓድዋ ጊእጊእ ኣቢሉ ቀዲሑ ይሸይጥ ሰበይታይ? 